News Update: รถยนต์ไฟฟ้าจีนปังไม่หยุด ยอดส่งมอบ ก.ค. พุ่งแรง แม้เผชิญล็อกดาวน์ ดันหุ้น Nio และ Li Auto บวกแรงในสหรัฐฯ - FINNOMENA
เมื่อคืนนี้ (1 ส.ค.) หุ้น Nio และ Li Auto สตาร์ทอัพรถยนต์ไฟฟ้าของจีนปรับตัวขึ้นในตลาดหุ้นสหรัฐฯ หลังบริษัทรายงานยอดส่งมอบรถยนต์ ก.ค. เพิ่มขึ้น
2 ส.ค. 2565

เมื่อคืนนี้ (1 ส.ค.) หุ้น Nio และ Li Auto สตาร์ทอัพรถยนต์ไฟฟ้าของจีนปรับตัวขึ้นในตลาดหุ้นสหรัฐฯ หลังบริษัทรายงานยอดส่งมอบรถยนต์ ก.ค. เพิ่มขึ้น
Nio รายงานว่า ในเดือน ก.ค. บริษัทส่งมอบรถยนต์ไปทั้งหมด 10,052 คัน เพิ่มขึ้น 26% จากปีที่แล้ว แต่ลดลงจากเดือน มิ.ย. ที่ส่งมอบไปเกือบ 13,000 คัน
ขณะที่ Li Auto รายงานว่าบริษัทได้ส่งมอบรถยนต์อเนกประสงค์ Li ONE จำนวน 10,422 คัน ในเดือน ก.ค. เพิ่มขึ้น 21.3% จากปีที่แล้ว แต่ลดลงจากเดือน มิ.ย. เช่นกัน
ด้านคู่แข่งอย่าง Xpeng สามารถทำผลงานได้ดีสุด โดยส่งมอบไปทั้งหมด 11,524 คัน ในเดือน ก.ค. เพิ่มขึ้นถึง 40% จากปีที่แล้ว แต่ก็ลดลงจากเดือน มิ.ย. เช่นเดียวกัน
โดยเมื่อคืนนี้ (1 ส.ค.) หุ้น Nio เพิ่มขึ้น 2.3% ขณะที Li Auto เพิ่มขึ้น 3.8% แต่ Xpeng เพิ่มขึ้นเพียง 0.2%
บริษัทรถยนต์ไฟฟ้าทั้ง 3 ราย ได้รับผลกระทบจากการแพร่ระบาดของโควิดในจีนที่นำไปสู่การล็อกดาวน์ศูนย์กลางการผลิตทั่วจีน ตอนนี้ผู้ผลิตรถยนต์ไฟฟ้าต้องเผชิญกับทั้งปัญหาซัพพลายเชน การขาดแคลนส่วนประกอบ และต้นทุนวัสดุที่แพงขึ้น
Nio กล่าวว่าการผลิตรถยนต์รุ่น ET7 และ EC6 ถูกจำกัดในเดือน ก.ค. เนื่องจากอยู่ระหว่างการจัดหาชิ้นส่วน โดยบริษัทกำลังทำงานอย่างใกล้ชิดกับคู่ค้า และคาดว่าสามารถจะเร่งการผลิตได้ในเดือนต่อๆ ไปของไตรมาสที่ 3 นี้
ขณะที่ Xpeng และ Li Auto ไม่ได้พูดถึงปัญหาการหยุดชะงักของซัพพลายเชน
Xpeng กล่าวว่ามีแผนเริ่มรับจองรุ่นใหม่ G9 SUV ในเดือน ส.ค. โดยจะเปิดตัวอย่างเป็นทางการในเดือน ก.ย. ขณะที่ Li Auto กล่าวว่า Li ONE คันที่ 200,000 ได้ออกจากสายการผลิตที่โรงงานในฉางโจวเมื่อวันจันทร์ (1 ส.ค.) ซึ่งนับเป็นก้าวสำคัญของบริษัท
อ้างอิง: https://www.cnbc.com/2022/08/01/nio-xpeng-li-auto-july-electric-car-deliveries-jump-shares-rise.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Li Auto
News Update
Nio
Xpeng
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA